امریکا قوشمه ایالتلریده یکشنبه کونی آق اویده تاپیلگن کوکائین نینگ, قصر نینگ اینگ مزدحم نقطه سیده انیقلنگن لیگی بیلدیریلدی.
آق اوی سوزچیسی کرین ژان پیر, کونده لیک مطبوعات ییغینیده ژورنالیست لرنینگ سئوال لری گه جواب قیتردی.
پیر, کوکائین نینگ آق اوی نینگ اینگ مزدحم نقطه سیدن عبارت غرب قناتی (West Wing) دن تاپیلگن لیگینی تائید ایتدی.
ژان پیر, آق اوی نینگ اوشبو نقطه سی نی کوپلب توریست نینگ کوریب چیقیاتگن لیگینی بیلدیررایکن, اوتگن هفته جمعه, شنبه و یکشنبه کونلریده هم بو ییر گه سیاح لرنینگ کیلگن لیگینی معلوم قیلدی.
استخبارات نینگ اوشبو توغریده تیرگاوی نینگ دوام ایتیاتگن لیگینی معلوم قیلگن ژان پیر, امریکا قوشمه ایالتلری دولت رهبری جو بایدن گه اوشبو حقده اینگ ینگی معلومات لر نینگ بیریلگن لیگینی بیلدیردی.
ژان پیر گه, کوکائین نی بو ییر گه آلیب کیلگن کیشی نینگ انیقله نیشی تقدیرده, آق اوی نینگ جزایی تیرگاو بوییچه قنده ی بیر سیاست آلیب باره دیگن لیگی حقیده سئوال بیریلدی.
پیر اوشبو توغریده گپیرمه یدیگن لیگینی بیلدیردی.
آق اویده 2- جولای کونی تاپیلگن مشکوک ماده نینگ, قیلینگن تست لر نتیجه سیده کوکائین ایکن لیگی انیقلنگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
